28.augustil toimus Viljandis teivashüppe seeriavõistluse kolmas etapp. Tüdrukute U18 vanuseklassis saavutas esikoha Carlyn, kes sai jagu kõrgusest 3.46. Herman ületas kõrguse 3.76. Isikliku rekordi püstitas Henri, kelle uued rekordnumbrid on 2.66.
29.augusil toimusid Tartus Fred Kudu lastevõistlused. Tüdrukute mitmevõistluses tegi kaasa Crystal-Eliis, kes 2011-2012 sünniaastaga tüdrukute arvestuses saavutas teise koha. Tema 60 meetri aeg oli 10,48, palli viskas ta 22 ja pool meetrit ja kaugushüppes oli tulemuseks 3.45. Kolme alaga kogus ta 1086 punkti.
30.augustil toimus aga Võrus TV10 Olümpiastardi III etapp. 6 parema hulka ja autasustamisele jõudis meil Kaisa-Maria, kes nooremate tüdrukute teivashüppes püstitas isikliku rekordi 2.21. See andis võistlustel tubli kuuenda koha. Vanemate tüdrukute kõrgushüppes püstitas kahel korral isikliku rekordi Viola, kes kõigepealt sai esimesel katsel jagu kõrgusest 1.47 ja seejärel teisel katsel ka kõrgusest 1.50. Ka hüpped kõrgusel 1.53 olid lootustandvad. Selle tulemusega oli Viola kaheksas. Kaugushüpe Violal kõige paremini ei õnnestunud, tulemuseks oli 4.33.
Vanemate poiste kõrgushüppes püstitas isikliku rekordi Laur, kes tulemusega 1.65 oli kokkuvõttes üheksas. Selle kõrguse alistas ta teisel katsel. Sama kõrguse ületamine esimesel katsel andis aga juba 6.koha. Kuulitõuge Lauril kõige paremini ei õnnestunud, tulemuseks oli seekord 10.65.
Juba 4-5.septembril osaleb Greete-Liis Balti meistrivõistlustel mitmevõistluses. Greete-Liis teeb kaasa tüdrukute U16 7-võistluses. Võistlused toimuvad Rakveres. 6.septembril toimub Rakveres TV10 Olümpiastardi 4.etapp, kus võistlevad Viola (kettaheide, pallivise, 600m jooks) ja Tristan (pallivise).